钦定古今图书集成/明伦汇编/氏族典/第489卷 > 《廖用贤尚友录》 > 华察
## 钦定古今图书集成/明伦汇编/氏族典/第489卷 > 《廖用贤尚友录》 > 华察

按《万姓统谱》：“察字子潜，无锡人。嘉靖丙戌进士，改庶
吉士，与姑苏陆粲齐名。察标格峻厉，不强人意，授户
部主事，察尽心经理财赋，调兵部，历郎中，转翰林修
撰，历侍读，主试南畿，颇称得人。察言论侃侃剀切，不
为诡随，人颇忌之。以学士归，敦义睦族，赈贫助葬，乡
邦称重。为文尚大体，不务雕琢，所著《碧山堂》《知退轩
集》”、《留院东行纪兴》数稿行世。